Мотивация и визия за годината

Интеракт е мястото, където за първи път имах възможност да развивам ораторските си умения, да се отлича като лидер на място, където открих и много нови приятели. През няколкото си години в клуба преминах от един от хората с идеи, които се страхувах да изкажа пред многото хора, до един от тези, които се опитват да предизвикват останалите да изразяват себе си по-често пред целия клуб и да мислят креативно. Това е и една от причините да смятам, че съм подходяща за ДИП - защото мисля че можем заедно да превъзмогваме спънките, да сме смели и да продължаваме да мислим както само ние интеракторите умеем- положително във всяка една ситуация. Когато на човек му се даде възможност да реализира някоя своя идея, той става съпричастен с всички, които са му помогнали да я осъществи, става част от интеракт.

Клубовете в дистрикта са много и фокуса според мен трябва е в стабилизирането на работата на вече съществуващите, както и възстановяването на неактивните клубове. Ако искаме да организираме проекти на дистриктно ниво, за да се чувстват интеракторите мотивирани да ги реализират, е нужно първо да разгледаме нещата на зонално ниво. Би било подходящо клубовете в една и съща зона да имат достъп до програмите си за годината, за да ги синхронизират едни с други и да осъществяват повече съвместни проекти. По този начин ако се установи, че проектите са успешни на зонално ниво, биха могли да се осъществят и на дистриктно.

Организацията на целия дистрикт може да бъде подобрена. Една добра стъпка би била АДИП да бъдат предлагани от самите клубове, тъй като членовете заемащи най-отговорните позиции в клуба често са и най-заетите, а в клубовете има достатъчно отговорни лица, които да изпълняват тази длъжност стига клуба да им гласува това доверие. АДИП имат може би най-голямо значение при осъществяването на връзката между всички в дистрикта и факта, че интеракт клубовете в цялата страна се различават както по своите дейности, така и по своите проблеми, няма как да бъде осъзнат без директна връзка с тях.

Тази година се изказаха много разнопосочни мнения относно дистриктните събития, но аз все още виждам положителното им влияние върху интеракторите и цялостната работа на клубовете. Събитията не са насочени само към строгото обучение на интеракторите, а и към вдъхновяването им от обикновените неща. Според мен те трябва да присъстват и следващата година, заради това че тогава виждаме че сме част от нещо голямо, глобално, повлякло толкова хора с идеята си, и това те кара да вярваш, че наистина заедно можем да доведем до положителна промяна в света.

Мисля, че наблюденията които имах възможност да направя като АДИП, не ме подвеждат когато казвам, че всеки клуб в страната е уникален и целта на ДИП е именно да улови най-доброто от всички, а защо не и да взаимства добри практики от други дистрикти, да ги разпространи до всички като по този начин им дава нов поглед върху определен проблем и по този начин да се развива цялостно дистрикта. Уверена съм, че с помощта и желанието на всички интерактори това може да се усъществи и смятам, че мога да съм човека, който да продължи развитието на дистрикта и в следващата ротарианската 2015/2016г.

Гергана Георгиева